দেবীগঞ্জ সরকারি কলেজ

দেবীগঞ্জ সরকারি কলেজ পঞ্চগড় জেলার একটি সরকারি মহাবিদ্যালয়। এটি দেবীগঞ্জ উপজেলার কেন্দ্রে অবস্থিত এবং ১৯৭২ সালে প্রতিষ্ঠিত হয়। বর্তমানে এই কলেজে উচ্চ মাধ্যমিক পর্যায়ে বিজ্ঞান, মানবিক ও বাণিজ্য শাখায় শিক্ষা প্রদান করা হয়। এছাড়া, জাতীয় বিশ্ববিদ্যালয়ের অধীনে স্নাতক (পাস) ও স্নাতক (সম্মান) কোর্স চালু আছে।
ইতিহাস
দেবীগঞ্জ সরকারি কলেজ ১৯৬৭ সালে প্রতিষ্ঠিত হয়। একই বছরে উচ্চ মাধ্যমিক স্তর চালু করা হয়। পরবর্তীতে ১৯৮৫ সালে স্নাতক (পাশ) কোর্স এবং ২০১১ সালে স্নাতক (সম্মান) কোর্স চালু করা হয়। ১৯৮৫ সালে উচ্চ মাধ্যমিক ও স্নাতক (পাশ) স্তর এমপিওভুক্ত হয় এবং ১৯৯৭ সালে এইচএসসি বিএমটি স্তর এমপিওভুক্ত হয়। শেষ পর্যন্ত ২০১৮ সালে কলেজটি জাতীয়করণ করা হয়।

উপলব্ধ কোর্স

 উচ্চ মাধ্যমিক 

 বিজ্ঞান
 মানবিক
 বাণিজ্য

 স্নাতক (পাস) 

 বিএ (পাস)
 বিবিএস (পাস)
 বিএসএস (পাস)
 বি.এসসি (পাস)

 স্নাতক (সম্মান) 

 ইতিহাস
 ব্যবস্থাপনা
 রাষ্ট্রবিজ্ঞান

শিক্ষার্থী
বর্তমানে এ কলেজে উচ্চ মাধ্যমিক স্তরে ২৮৪৬ জন,  স্নাতক (পাশ) কোর্সে ৮৮৩ জন এবং স্নাতক (সম্মান) স্তরে ৯৬৭ জন মিলে ২৮৪৬ জন শিক্ষার্থী অধ্যায়নরত আছে।

ফলাফল
২০০৯ থেকে ২০২৫ সাল পর্যন্ত প্রতিষ্ঠান থেকে মোট ১০,৩৮৮ জন শিক্ষার্থী এইচএসসি পরীক্ষায় অংশগ্রহণ করে। এর মধ্যে পাস করেছে ৭,৫৩৭ জন এবং ফেল করেছে ২,৮৫১ জন। ২৬৩ জন শিক্ষার্থী জিপিএ ৫ (এ+) অর্জন করেছে। এই সময়ে গড় পাসের হার ছিল ৭২.৫৫% এবং জিপিএ ৫ প্রাপ্তির হার ছিল ২.৫৩%।

তথ্যসূত্র

বহিঃসংযোগ


বিষয়শ্রেণী:পঞ্চগড় জেলার মহাবিদ্যালয়
বিষয়শ্রেণী:১৯৭২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়